Udvidelsen af Simonsens Have og ny hovedindgang skal være med til at trække flere gæster til museet.

Annonce

AARHUS: Set ovenfra minder Den Gamle By denne forårsdag mest af alt om en stor myretue, hvor myrerne arbejder med mange forskellige opgaver. Håndværkere har travlt mange steder i byen, mens publikum i alle aldre nyder solen og den hyggelige stemning. Arbejdet med at udvide Simonsens Have er nået til, at entreprenøren hamrer spuns to en halv meter ned i jorden for at gøre klar til den nye køkkenbygning, så traktørstedets kapacitet kan udvides til mere end det dobbelte afhængig af, om gæsterne sidder ude eller inde. Byggeriet koster 32 millioner kroner, og det betales med bidrag fra arv og overskud fra gode år. Planen er, at det skal være klar i sommeren 2020. For at få mere plads til restauranten og slippe for hvinende save er tømrerværkstedet nu flyttet til et nybyggeri, kaldet Værftet, i Sydhavnen tæt på Viborgvej/Silkeborgvej, og her er der travlt med at indrette værksted og lægge fliser udenfor.

Museumsdirektør Thomas Bloch Ravn ved det træskærerarbejde, som nu har fået plads i Aarhus Haandværkerforenings laugssal. Foto: Axel Schütt

Annonce

Håndværkerne

I bygningen Ringstedhuset har tømrere og malere travlt med at genopbygge Aarhus Haandværkerforenings laugssal, som blev indviet i Paradisgade i 1931, siden havde den til huse på to forskellige adresser i Klostergade, og sidst var den på Toldboden. En af de store opgaver har været at genskabe egetræsgulvet, som det så ud ved åbningen af laugssalen i den bygning, som i mange år har huset biografen Øst for Paradis. De mange gamle træskærerarbejder, som fortæller om bryggerlauget, karetmagerforeningen og andre af byens håndværksfag er monteret på den nederste del af væggen, mens malerne dekorerer resten af væggen med blomsterranker. Dernæst skal blyruderne monteres, og siden kommer langborde og solide stole med velourbetræk med plads til 60-70 personer. Her indrettes også et anretterkøkken. - Vi håber, at håndværkere vil bruge salen til fødselsdage og jubilæer, fortæller museumsdirektør Thomas Bloch Ravn, da vi står midt i lokalet. Han glæder sig over, at mange fonde er velvillige overfor Den Gamle By og gør det muligt fortsat at udvide og genopbygge huse fra en svunden tid på museets arealer.

Annonce

Elle genopstår

Turen går videre ad Søndebrogade, hvor der om kort tid åbner en slagterbutik og en ostebutik, som de så ud i 1974, inspirationen hentes fra flere butikker rundt i landet, mens dametøjsbutikken Elle genopføres, som den så ud i Nørre Allé i Aarhus C i 1970'erne. - Måske mangler der stumper af historien hist og her, men bygningsarkæologer og andre har arbejdet ihærdigt på at genskabe tingene så tæt på virkeligheden som muligt. Nogle gange bliver det nørdet, men det er vigtigt, for troværdigheden skal være i top. Hvis vi mister troværdigheden, så mister vi alt, siger Thomas Bloch Ravn.

Udvidelsen af Simonsens Have koster 32 millioner kroner og forventes at være klar i 2020. Foto: Axel Schütt

Annonce

Ny hovedindgang